Školska godina 2009./2010.

Nastavna godina počela je u ponedjeljak 7. rujna 2009., a završila je 18. lipnja 2010.

Škola na kraju školske godine ima 131 učenika, od toga 59 djevojčica.

Nastava se odvijala u prijepodnevnoj smjeni. Ostvareno je 182 radna dana i 180 nastavnih dana. Radni dani su bili i organizacija općinsko-gradskog susreta LIDRANO i kolektivni posjet učitelja OŠ Janeza Hribarja u mjestu Stari trg pri Ložu u Sloveniji.

U školi su kao zamjena za učitelje na bolovanju ove godine radili i: Petra Poljak, Marinko Maričić, Sandra Tomac, Kristina Cindrić Banović, Zoran Gledić i Maja Čavrag.

Na kraju nastavne godine pozitivno je ocijenjeno 129 učenika, dvije učenice polagale su popravni ispit iz matematike, te matematike i kemije. Od prvog do četvrtog ima 46 odličnih, 27 vrlo dobrih i 3 dobra uspjeha, a od petog do osmog ima 20 odličnih, 19 vrlo dobrih i 16 dobrih.

Najbolji uspjeh ostvaren je iz vjeronauka i tzk-a, a najlošiji iz engleskog jezika kod učenika od 1. – 4. r., a od 5. – 8. r. najbolji uspjeh je ostvaren iz njemačkog i talijanskog jezika i vjeronauka, a najlošiji iz kemije, matematike i engleskog jezika.

Učenici su izostali 4752 sata, neopravdanih izostanaka nema. Izborna nastava je održana iz vjeronauka (129 uč.), njemačkog jezika (14.uč.), talijanskog jezika (7 uč.) i informatike (48. uč.)

Učenici su bili uključeni u izvannastavne aktivnosti te izvanškolske: KUD Barilović, DVD Barilović, Linqua centar, Kick boxing klub, Stolnoteniski klub Aquaestil, NK Duga Resa, NK Karlovac, Shark Gym-boks, glazbenu školu, likovnu grupu i ministrante.

Na zajedničku terensku nastavu učenici su išli u Zagreb, zračnu luku i ZOO (1. – 4. r.) te Višnjan i Rovinj (5. – 8. r.).

Biciklijada povodom Dana škole bila je od Barilovića, preko Leskovca Barilovićkog do Belaja gdje smo u znak pustili 131 ekološki balon s ekološkim porukama.

Za učenike četvrtih razreda održana je petodnevna škola u prirodi u Selcu.

U kazalištu su gledane predstave Dr. Dolittle i Pavao i njegov glavao. Kazališne predstave u školi; Rođenje; Matematika; Telefon; Šale, trice, zvrndalice; Ne, ne mine.

U školskom vrtu zasadili smo: tulipanovac, ginko, žalosnu vrbu, četiri tuje, gledičiju i višnju. U PŠ Belaj zasađene su lipa i tulipanovac.

Učenici su odlazili na terensku nastavu i održavali izvanučioničku nastavu. Učenici 6. razreda klizali su na klizalištu u Karlovcu.

Natjecanja: Ženski festival nogometa u Lepoglavi, Klokan iz matematike, županijsko natjecanje u odbojci, nogomet za učenike, stolni tenis, gimnastika, mini odbojka, županijsko natjecanje LIK, županijsko natjecanje iz kemije, a najveći uspjeh postignut je iz tehničke kulture gdje je učenik Karlo Mateša osvojio 4. mjesto na državnom natjecanju.

Edukacija djece u području zaštite i edukacija za učenike i učitelje. Školska knjižničarka izdala je 3. broj školskog lista Barilko.

Knjiga učenice Eme Lasić, *Ribica i rak vitez* nagrađena je posebnom nagradom grada Karlovca, održana je promocija taktilne slikovnice *Vjeverica Marca i žir Bocko* u Udruzi slijepih grada Karlovca. Knjiga je poklonjena učenicima OŠ Pećine iz Rijeke. U suradnji s ostalim učiteljima Emina učiteljica Anka Grman inicirala je snimanje dokumentarca o Emi. U izradi je nova taktilna slikovnica *Potraga za Cikijem*.

Stručna suradnica održala je radionice za učenike na temu: Odgovornost, Što možemo učiniti za spas našeg planeta, Prijateljstvo, Koliko se poznajemo, Uskoro u 5. r., Potrebe i želje, Učenje ne mora biti mučenje, Svađanje, Prepoznavanje osobina ličnosti, interesa i sposobnosti, Kratkoročni i dugoročni planovi, a za roditelje: odgovorno roditeljstvo – Kako odgojiti sretno dijete?

Učitelji su sudjelovali na županijskom susretu u odbojci u Jarčem Polju gdje je domaćin bila OŠ Netretić.

Učiteljica matematike Ivana Tuškan i ove je godine prevozila djecu i bila im trenerica na školi nogometa u Krnjaku.

Rad škole je i ove godine financijski pomogla Općina Barilović. U PŠ Leskovac Barilovićki izmijenjena je stolarija, a stepenište matične škole prilagođeno je za kretanje invalida ugradnjom kosopodizne platforme.

Resorno ministarstvo najavilo je ukidanje statusa matične škole svim školama koje imaju manje od 150 učenika te spajanjem s većim.

U Bariloviću, 31. kolovoza 2010.

Ravnateljica: Vesna Car